BAGUIO CITY- Nadangran dagiti lima a tattao kalpasan a natnga ti naglugananda nga SUV iti maysa a rangkis nga addaan kauneg a 100 ft. sadiay Camp 5, Kennon Road, Tuba, Benguet itay laeng alas singko ti malem.
Nabigbig dagiti biktima a da George Manas, 35-anyos ken driver ti nasao a lugan; Junia Minas, 30-anyos ken ti anakna a ni Kyle Minas, 11-anyos; Khyle Shun Taynas, 8-anyos ken Lander Lasaten a bin-ig a residente ti Western Buyagan, La Trinidad, Benguet.
Dagus met naiturong dagiti biktima iti Baguio General Hospital and Medical Center.
Segun iti Baguio Emergency Medical Service, naggapo ti nasao a lugan iti nasao a lugar tapnu mangala iti sabsabong idi napasamak ti nasao nga aksidente.
Iti agdama ket dukduktalen dagiti otoridad ti rason iti nasao nga insidente.
ilo_Latn ilo_Latn ilo_Latn ilo_Latn ilo_Latn